Seba ke bale biancê rewşa tepişteyanê nêweşan kurdîstanijan şaristanê Marsilya yê Fransa de xeyma agahdarkerdişî akerde.
Çalakîye de ame vatene ke mîyanê mengêka peyêne de 5 tepişteyanê nêweşan û na serre de 64 kesan zîndan de dinyaya xo bedilnaye. Çalakîkeran bale ante mergê Garîbe Gezer û Vedat Erkmenî ser û pare kerd ke mergê înan şikdar ê.
Çalakîkeran xeyme de vilawekî vila kerdî û wendî û waşt ke Aysele Tugluka ke rewşa weşîya ci hol nîya wa bêra veradayene.
